Isglat føre i det nordlige Vendsyssel gav Falck i Nordjylland nok at se til onsdag.

24 biler måtte trækkes fri, og 70 biler skulle have starthjælp i Nordjylland i dag. Det oplyser Falck Nordjylland. Selv om det var en travl dag for Falck, så har der dog været tale om et  begrænset antal på trods af det ellers meget glatte føre - især i Vendsyssel - i dag. Snevejr og fygning gjorde fra morgenstunden vejene spejlglatte i området. Også TV2/Nord havde problemer, og en TV2/Nord-bil endte i en grøft nær Sæsing. Kort derfra var også en politibil endt i grøften. Ingen kom dog til skade.